Павле Жилник

+Павле Жилник(портрет)Народзени6. юния 1920.Умар2006.Державянствоюгославянске, сербскеШколаУниверзитетАрхитектура, Беоґрад Архитектонски оддїл Технїчного Универзитету, БудапештПериод твореня1946—1991.ПохованиПрипознаняОктоберска награда городу Нови Сад за 1966. рок
добитнїк Табаковичовей награди Уметнїцка робота Напряммодернизем, постмодернизем Найважнєйши дїласпомнути у тексту

Павле Жилник (*6. юний 1920—†2006), архитекта, универзитетски професор, перши добитнїк Табаковичовей награди за архитектуру ДaНС

 Биоґрафия 
Павле Жилник народзени 6. юния 1920. року у Новим Садзе у фамелиї лїкара Янка Жилника и мацери Францишки родз. Стоянович. У родзеним варошу Павле достал основне и штреднє образованє. Студиї архитектури Павле Жилник почал у Беоґрадзе, а на початку Другей шветовей войни прешол до Будапешту дзе, после штирох рокох студийох, абсолвовал на Архитектонским одсеку Технїчного Универзитету. Дипломовал 1949. року у Беоґрадзе. 

Павле Жилник бул у малженстве зоз Милицу, родз. Ґаврилович. У малженстве мали дзивку Зорицу.

У своїм фаху Павле Жилник почал робиц ище 1946. року у Оддзелєню за будинки АП Войводина. Концом 1977. вибрани є за доцента Академиї уметносцох у Новим Садзе дзе робел у свойстве позарядового професора одкадз пошол до пензиї 1991. року. Остатнї 20 роки активней роботи у архитектури Павле Жилник вецей часу пошвецовал педаґоґийней роботи, алє ридши були тоти цо знали же Жилник барз любел и почитовал уметносц, окреме малярство и скулпторство.

У своїм фаху, як архитекта, Павле Жилник проєктовал административни, дїловни, погосцительни и квартельни обєкти:

◆ ресторани на Иришким венцу, у Каменїцким парку и новосадским Рибарцу. Тоти обєкти представяли у свой час приклад тедишнього модернизма дзе схопно Жилник комбиновал розлични материяли: древо, камень, скло и цеглу. 

◆ вон препознати и як архитекта котри проєктовал даскельо будинки новинско видавательних хижох формуюци их дискретно алє зоз препознатлївим арихитентонско естетским виразом. Аутор є проєкта Студия М у Новим Садзе, Новинско видавательней хижи Форум тиж у Новим Садзе и новосадского Дневника, новинско видавательней хижи Нашо слово у Зеници, Новинско видатвательней установи Руске слово у Руским Керестуре. 
алт=Основна школа Братство єдинство у Коцуре|мини|344x344п|Основна школа Братство єдинство  у Коцуре
◆ задружни доми у Вербаше и Тителу, 

◆ Ґинеколоґийну клинїку у Новим Садзе, 

◆ ентериєр Малей и Велькей сали Скупштини Войводини, 

◆ памятнїк НОБ у Сурдуку, 

◆ даскельо квартельни обєкти у Новим Садзе, 

◆ будинки основних школох у Сенти, Томашевцу, Беочину, Коцуре. 

◆ автор є архитектонских ришеньох радио релейох на Червеним и Чарним Чоту, добудови будинку Радио Нового Саду, 

◆ церкви у Ґосподїнцох и Лишнї

Павле Жилник добитнїк вецей друштвених припознаньох од котрих Октоберска награда городу Нови Сад за 1966. рок. Павле Жилник бул перши добитнїк Табаковичовей награди котру додзелює Дружтво архитектох Нового Саду.

Павле Жилник умар 2006. року.

 Ґалерия 

 Литература 

 М. Крстоношич, Врхунска акустика, Дневник 25. новембер 1965.
 В. Миторвич, Архитекта Павле Жилник, каталоґ вистави, Нови Сад 1995.
 В. Митрович, 10 роки Табаковичовей награди за архитектуру,каталоґ вистави, Нови Сад 2006.

 Вонкашнї вязи 

 1995 – Pavle Žilnik, Nagrada arhitekture Đorđe Tabaković
  Pavle Žilnik, Novi Sad 1995, Tabakovićeva nagrada za arhitekturu, DaNS
 Жилник Павле, Лексикон српских архитеката ХIХ до ХХI века
  Академија уметности у Новом Саду 1974-2004, storage.akademija.uns.ac.rs
  Novi život spomenika revolucije: Ogoljena lepota, Biznis&finansije, bif.rs, 19. јун 2012
 Нашлїдство познатого архитекти, Фес, ruskeslovo.com, 26. новембер 2017.
 Павле Жилник,  Доприношенє Руснацох розвою Нового Саду, аудио сериял, Новинарска асоцияция Руснацох, продукция 2016.

Катеґория:Руснаци у Сербиї
Катеґория:Новосадянє
Катеґория:Архитекти
Катеґория:Професоре
Катеґория:6. юний
Катеґория:Народзени 1920
Катеґория:Умарли 2006